**Mārcis Liors Skadmanis** (dzimis 1984. gada 29. maijā Rīgā) ir Latvijā dzimis uzņēmējs, jurists un aktīvists, kurš darbojas Lielbritānijā un ASV. Vispasaules NVO dienas aizsācējs un dibinātājs. 2018. gadā ierindots ASV lielākās reitingu aģentūras *PeopleMaven* starptautiskā topa „Filantropi jaunāki par 40" reitinga sarakstā.

Dzīves gājums
-------------

Mārcis Liors Skadmanis dzimis 1984. gada 29. maijā Rīgā, Latvijā, uzaudzis piecu bērnu ģimenē. 2013. gada novembrī Zolitūdes lielveikala "Maxima" sagrūšanā Rīgā bojā gāja viņa jaunākā māsa Daina Skadmane un tēvs Jānis Skadmanis.

Mārcis Skadmanis ir pabeidzis Ziemeļvalstu ģimnāziju un ar teicamām sekmēm absolvējis Biznesa augstskolas "Turība" Juridiskās fakultātes studijas, iegūstot bakalaura un maģistra grādus tiesību zinātnē.

Būdams vidusskolnieks, Skadmanis 2002. gadā ieguva 1. vietu Rīgas domes, Rīgas Foruma, projektu konkursā „Nākotnes pilsēta", 2003. gadā zelta medaļu Latvijas Valsts Vides projektu 9. olimpiādē, kā arī atzinību 11. Starptautiskajā vides projektu olimpiādē „INEPO" Turcijā un 3. vietu Lielbritānijas Padomes skolēnu zinātnisko darbu konkursā. 2004. gadā viņš ieguva zelta medaļu Latvijas valsts 28. skolēnu zinātniskā konferencē, Zemes zinātnes un ekonomiskās ģeogrāfijas sekcijā. Tajā pašā gadā Skadmanis arī ieguva Latvijas Republikas Izglītības un zinātnes ministrijas atzinības rakstu, bet 2006. gadā — *Sedmset Let Staranove* piemiņas medaļu Prāgā, Čehijā.

* 2007. gadā Mārcis Liors Skadmanis saņēma Latvijas Sabiedrības integrācijas fonda balvu "Par ieguldījumu vienādu iespēju veicināšanā".
* 2016. gadā Biznesa augstskolas "Turība" Skadmanim piešķīra Goda absolventa titulu (*Alumnus honoris causa*).
* 2017. gadā Lielbritānijas Karaliskās mākslas, ražošanas un tirdzniecības veicināšanas apvienība (*The Royal Society for the Promotion of Arts, Manufactures and Commerce*) Skadmanim piešķīra Karaliskās apvienības locekļa titulu "FRSA" par sasniegumiem starptautisko iniciatīvu īstenošanā un atbalstīšanā.

Skadmanis 2019. gada oktobrī tiekoties ar Geilu Brūveri (*Gale Brewer*), Manhatanas prezidenti Ņujorkā, ASV

Profesionālā darbība
--------------------

Skadmanis ieguva Biznesa augstskolas "Turība" tiesību zinātnes bakalaura grādu 2008. gadā un maģistra grādu 2009. gadā. 2017. gadā viņš ieguva Oksfordas Universitātes diplomu Sociālajā uzņēmējdarbībā.

No 2008. gada līdz 2011. gadam viņš strādāja Latvijas un Lielbritānijas advokātu birojos, praktizējoties starptautiskās uzņēmējdarbības un Lielbritānijas tiesībās. Savukārt uzņēmējdarbības pieredzi ieguva Izraēlas un Dānijas uzņēmumos.

No 2013. gada līdz šai dienai Skadmanis ir Izraēlas uzņēmuma *Silver Net Financial Systems* valdes loceklis. Šis uzņēmums ir viens no galvenajiem informācijas tehnoloģijas uzņēmumiem finanšu un banku pārvaldīšanas programmatūras izstrādē Izraēlā.

2018. gadā Skadmanis tika apstiprināts par padomdevēju Taidžunas pilsētas (Taivāna) domes vadības "INGO" centram.

Filantropija
------------

2018. gadā ASV reitingu aģentūra *PeopleMaven* ierindoja Skadmani starptautiskā topa „Filantropi jaunāki par 40" (angļu: *Philanthropists under 40*) reitinga sarakstā.
Skadmanis sniedzis atbalstu arī nevalstisko organizāciju sektoram, piemēram, Pakistānas NVO vides stiprināšanā.
2018. gadā Skadmanis parakstīja Taidžunas „GNP" deklarāciju pēc Taidžunas pilsētas (Taivāna, Ķīnas Republika) domes vadības ielūguma. NVO (nevalstisko organizāciju) sektors ir viens no Taidžunas svarīgākajiem attīstības sektoriem. Taidžunas pilsētas domes vadība pateicās Skadmanim par viņa ieguldījumu starptautiskā NVO sektora attīstībā.

### Vispasaules NVO diena

*Pamatraksts: Vispasaules NVO diena* 
Mārcis 2019. gada 27. februārī tiekas ar Pasaules NVO dienas atbalstītājiem Eiropas Padomē, Strasbūrā, Francijā.Skadmanis ir pazīstams kā Vispasaules NVO dienas (angļu: *World NGO Day*) aizsācējs un dibinātājs. 2014. gada 27. februārī tā tika oficiāli atzīta kā starptautiska diena Somijā, guva starptautiskus panākumus dažādās valstīs un tika augsti novērtēta vairākās starptautiskās organizācijās. 2014. gada 27. februārī Mārcis Liors Skadmanis kopā ar Vispasaules NVO dienas foruma partneriem un Somijas valdības pārstāvjiem Helsinkos pulcēja NVO līderus no dažādiem sektoriem. Vispasaules NVO dienas atzīšanas forumā uzstājās dažādi pasaules līderi, kā Somijas Starptautiskās Attīstības ministrs, Somijas Ārlietu ministrijas Valsts sekretārs, ANO UNOPS vadītājs, Ziemeļu Ministru padomes vadītāja, bijusī Irānas Sieviešu lietu ministre, un ANO Attīstību Programmas vadītāja, bijusī Jaunzēlandes premjerministre, kā arī pārstāvi no UNESCO un citām starptautiskām organizācijām.

### Vispasaules NVO dienas atzinības apbalvojums

2018. gadā Skadmanis atklāja Pasaules NVO dienas atzinības balvu, kas tiek pieškirta pilsētu vai apgabalu vadītājiem par sasniegumiem NVO sektora atbalstīšanā un pilnveidošanā. Balva tiek pasniegta katru gadu 27. februārī Vispasaules NVO dienas ietvaros. Šo balvu ir saņēmuši Fortloderdeila mērs Dīns Trantalis (*Dean Trantalis*) no Floridas, ASV; Taidžuna pilsētas mēre Lū Šiova-Jēna (Lu Shiow-yen) no Taivānas un Rietumaustrālijas gubernators Kims Bezlijs (Kim Beazley).

Sabiedriskā darbība
-------------------

2007. gadā Skadmanis saņēma Latvijas Integrācijas fonda balvu „Par ieguldījumu vienādu iespēju sabiedrības veicināšanā", kļūstot par jaunāko apbalvoto personu „Sabiedrības Vienotības balvas" vēsturē. Balva tika piešķirta par Skadmaņa sabiedrisko projektu „Rīgas geto — mājas pēc 60 gadiem", ko viņš īstenoja kopā ar Holokausta pētnieci Tamāru Zitceri. 2015. gadā Skadmaņa pēcvārds tika iekļauts Frīdas Mihelsones biogrāfiskajā liecību grāmatā „Es izdzīvoju Rumbulā".

### Piemiņa

2013. gada decembrī Latvijas Valsts prezidents Andris Bērziņš ielūdza Skadmani un viņa jaunāko māsu Andu Skadmani tikties Melngalvju namā, lai saņemtu atļauju izmantot Dainas Skadmanes „Vēja egles" skici valsts prezidenta Ziemassvētku apsveikumu kartītē. Valsts prezidenta Andra Bērziņa apsveikums Ziemassvētkos tika izsūtīts citu valstu vadītājiem un Latvijas sabiedrotajiem. Papildus Skadmanis uzmanīja, lai Rīgas dome un citas saistītās iestādes izvietotu „Vēja egli" Rīgā, Kronvalda parkā. 2018. gada janvārī Rietumu bankā tika rīkota Dainas Skadmanes piemiņas izstāde „Ceļojums Dainas Skadmanes mākslas pasaulē".

Atsauces
--------

1. ↑  «KINFINITY». Washington Company. Skatīts: 2021-09-21.
2. ↑  «Vispasaules NVO diena». Latvijas Pilsoniskā alianse. Skatīts: 2015-10-04.
3. 1 2  «Philanthropists under 40». People Maven. Arhivēts no oriģināla, laiks: 2019-04-22. Skatīts: 2015-10-04.
4. ↑  «Tēvu un māsu zaudējušais tuvinieks: Traģēdija neskaitāmās ģimenēs ienesusi sāpes, bēdas un dusmas» ((latviski)). Focus.lv. Skatīts: 2015-10-04.
5. ↑  «ZVG\_absolventi\_sasniegumi». Ziemeļvalstu ģimnāzija. Skatīts: 2015-10-04.
6. ↑  «Biznesa augstskola Turība». Turiba.lv. Arhivēts no oriģināla, laiks: 2015-07-18. Skatīts: 2015-10-04.
7. ↑  Vineta Sprugaine (2002. gada 6. septembris). "Jauniešu idejas nākotnes Rīgai". *Diena*. Atjaunināts: 2015-10-27.
8. ↑  «Skolas vēsture». Ziemeļvalstu ģimnāzija. Skatīts: 2015-10-27.
9. ↑  «2006. / 2007. ceremony». Sif.gov.lv. Skatīts: 2015-10-04.
10. ↑  «Winners». Sif.gov.lv. Skatīts: 2015-10-04.
11. ↑  «Biznesa augstskola Turība». *www.turiba.lv*. Arhivēts no oriģināla, laiks: 2019. gada 13. maijā. Skatīts: 2016. gada 15. maijā.
12. ↑  «Pasniegtas Biznesa augstskolas "Turība" Gada Balvas "Brīvība. Uzņēmība. Kompetence."». *jauns.lv*. 2016. gada 25. aprīlis.
13. ↑  «2016. gada goda absolvents Latvijas uzņēmēju konkurētspējas attīstībā Lielbritānijā». Biznesa augstskola "Turība". Arhivēts no oriģināla, laiks: 2020. gada 24. septembrī. Skatīts: 2016. gada 15. maijā.
14. ↑  «The RSA Fellowship». *thersa.org*. Arhivēts no oriģināla, laiks: 2017-09-01. Skatīts: 2017-09-01.
15. ↑  «Mārcis Liors Skadmanis». *intellectguide.com*. Arhivēts no oriģināla, laiks: 2019. gada 27. oktobrī. Skatīts: 2019. gada 26. janvārī.
16. ↑  Didzis Meļķis. «Intervija: Jāizceļ uzņēmēju sasniegtais». *Dienas Bizness*, 2015. gada 17. jūlijs. Skatīts: 2015-10-04.
17. ↑  «Silver net Treasury Management Software». *startupnationcentral.org*.
18. ↑  «亞洲、台灣40「魔法少女」 齊聚「充電」推性別平權». *news.ltn.com.tw*.
19. ↑  «World NGO Day observed». *www.thenews.com.pk*.
20. ↑  «NGOs pledge to bring change in society on world day». *The Nation*. 2016. gada 28. febr.
21. ↑  «亞洲魔法少女電力營霧峰登場 邀亞洲女孩人權獎得主起倡議女力». *tw.news.yahoo.com*. Skatīts: 2018-12-06.
22. ↑  «Mārcis Liors Skadmanis parakstījis Taičungas "GNP" deklarāciju». *turiba.lv*. Arhivēts no oriģināla, laiks: 2019-01-25. Skatīts: 2018-12-06.
23. ↑  «世界NGO日創辦人Marcis Liors Skadmanis於8月13-21日間應臺中市政府邀約到». *tingocenter666.pixnet.net*. Skatīts: 2018-12-06.
24. ↑  «nvo.lv | Latvijas Pilsoniskā alianse». *nvo.lv*.
25. ↑  «Aizvadīta Vispasaules NVO diena – Latvijas iniciatīva pasaulē». *ljp.lv*.
26. ↑  27.02.2014. «Latvijas Republikas Kultūras ministrija». Latvijas Republikas Kultūras ministrija, 2014-02-27. Arhivēts no oriģināla, laiks: 2014-11-15. Skatīts: 2015-10-04.
27. ↑  «World NGO Day 2014 Forum begins in Helsinki on Feb 27». Finland Times. 2014-02-06. Skatīts: 2015-10-04.
28. ↑  «World NGO Day 2014 Forum begins in Helsinki today». Finland Times. 2014-02-27. Skatīts: 2015-10-04.
29. ↑  «World NGO Day: Minister for International Development Pekka Haavisto and Finland Empowering NGOs and Civil Society Worldwide». Finnbay.com. 2014-02-08. Arhivēts no oriģināla, laiks: 2016-08-12. Skatīts: 2015-10-04.
30. ↑  «Arhivēta kopija». Arhivēts no oriģināla, laiks: 2015. gada 3. februārī. Skatīts: 2015. gada 3. oktobrī.
31. ↑  27 Feb / 28 Feb. «World NGO Day». France.fi, 2014-02-28. Arhivēts no oriģināla, laiks: 2015-10-24. Skatīts: 2015-10-04.
32. ↑  «Forum ends with innovative ideas for global development». Finland Times. 2014-03-02. Skatīts: 2015-10-04.
33. ↑  «World NGO Day Forum». Mahnaz Afkhami. 2014-02-25. Arhivēts no oriģināla, laiks: 2015-09-26. Skatīts: 2015-10-04.
34. ↑  «World NGO Day - International Celebration and Recognition». Finnbay. 2014-03-06. Arhivēts no oriģināla, laiks: 2016-08-05. Skatīts: 2015-10-04.
35. ↑  «Latvietis popularizē NVO dienu». *ltv.lsm.lv*. Skatīts: 2020-03-02.
36. ↑  «Pakistani awarded on World NGO Day 2020». *thenews.com.pk*. Skatīts: 2020-02-27.
37. ↑  «Pasaules NVO dienu ieviesis Lielbritānijas latvietis». *latviesi.com*. Skatīts: 2020-03-03.[novecojusi saite]
38. ↑  «Latvietis Lielbritānijā popularizē NVO dienu». *lsm.lv*. Skatīts: 2020-03-02.
39. ↑  «Governor receives Honorary World NGO Day Award». *govhouse.wa.gov.au*. Skatīts: 2021-28-04.
40. ↑  «Divsimt piecdesmit miršanas apliecību ik pa desmit minūtēm». *Diena*.
41. ↑  «Jaunieguvumi februārī». *MadonasBiblioteka.lv*.
42. ↑  «Arhivēta kopija». Arhivēts no oriģināla, laiks: 2016. gada 12. martā. Skatīts: 2017. gada 7. februārī.
43. ↑  Madara Ābeltiņa, Toms Treibergs. «Ceļojums Dainas Skadmanes mākslas pasaulē izstādē Rietumu bankā». Latvijas Sabiedriskais medijs, 2018. gada 17. janvāris.

Ārējās saites
-------------

* Biznesa augstskola Turība Goda absolventa profils[novecojusi saite]